Etai Yamada

Etai Yamada (født 1895, død 1994) var en japansk buddhistprest som var den 253. hovedprest for tendai-skolen innen mahayanabuddhismen.

Yamada gikk i kloster i 1904, rundt ni år gammel, og fikk da navnet «Etei». I årene som fulgte forsket han på tedai-skolen, og ble sjefsprest i flere templer. Han levde et svært asketisk liv, samtidig som han hadde høye religiøse verv, blant annet leder for tendaienes doktrinekommisjon og for Japans buddhistforbund. I 1960 ble professor ved Eizan Gakuin. I 1974 ble han utnevnt til den 253. hovedprest for tendai-skolen.Brief Personal History of Etai Yamada  - Niwano Peace Foundation. Lest 25. februar 2014 

Han jobbet mye med World Conference on Religion and Peace (WCRP) og Asian Conference on Religion and Peace (ACRP), og var hovedtaler på ACRPs første konferanse i Singaproe i 1976. Han talte da om «Fred gjennom religion», og la ut den japanske buddhismens fredsfilosofi.Why Etai Yamada Was Selected as the Sixth Recipient of the Niwano Peace Prize  - Niwano Peace Foundation. Lest 25. februar]

I 1986 ble Yamada invitert av pave Johannes Paul II, som en av få ikke-kristne, religiøse ledere, til å være med på den internasjonale bønnedagen for fred i Assisi i Italia. I 1987 arrangerte han en samling på Hiei utenfor Kyoto der religiøse ledere kom sammen for å be om fred.  Dette har senere blitt et årlig arrangement.

Yamada fikk Niwano-prisen i 1989 for arbeidet sitt med å fremme religion og promotere interreligiøst samarbeid.

 Referanser 

Kategori:Japanske buddhistmunker
Kategori:Tendai-shū
Kategori:Mottakere av Niwano-prisen
Kategori:Personer fra prefekturet Shiga